b'\n_START_ARTICLE_\nHanatul Kazanului\n_START_SECTION_\nGeografie \xc8\x99i popula\xc8\x9bie\n_START_PARAGRAPH_\nTeritoriul hanatului cuprindea p\xc4\x83m\xc3\xa2nturile populate de proto-bulgari din a\xc8\x99a numita Bulgarie de pe Volga. Principalele r\xc3\xa2uri \xc8\x99i \xc3\xaen acela\xc8\x99i timp importante c\xc4\x83i comerciale erau Volga, Kama \xc8\x99i Viatka. Majoritatea popula\xc8\x9bie era reprezentat\xc4\x83 \xc3\xaen principal de t\xc4\x83tarii din Kazan (bulgari musulmani care adoptaser\xc4\x83 limba t\xc4\x83tar\xc4\x83). Unii dintre locuitorii hanatului se considerau "poporeni din Kazan" sau "musulmani din Kazan", f\xc4\x83r\xc4\x83 o alt\xc4\x83 conota\xc8\x9bie etnic\xc4\x83. Religia de stat a hanatului era islamul._NEWLINE_Nobilimea feugal\xc4\x83 era format\xc4\x83 din etnici bulgari, dar curtea hanului \xc8\x99i g\xc4\x83rzile lui de corp erau t\xc4\x83tari de step\xc4\x83: kipciaci \xc8\x99i, mai t\xc3\xa2rziu, nogai. \xc3\x8en conformitate cu tradi\xc8\x9bia ghinghizit\xc4\x83, triburile locale turcice erau denumite t\xc4\x83t\xc4\x83re\xc8\x99ti de nobilime stepelor, iar mai t\xc3\xa2rziu de aristocra\xc8\x9bia rus\xc4\x83. Unii dintre membrii marii nobilimi descindea din nobilimea Hoardei de Aur, ace\xc8\x99tia fiind membrii a patru familii importante: Arghin, Barin, Qipchaq \xc8\x99i Shirin._NEWLINE_Printre supu\xc8\x99ii hanului se num\xc4\x83rau: ciuva\xc8\x99ii, marii, mordovii, t\xc4\x83tarii-mi\xc8\x99ari, urdmur\xc8\x9bii \xc8\x99i ba\xc8\x99kirii. T\xc4\x83tarii-mi\xc8\x99ari sosiser\xc4\x83 \xc3\xaen zon\xc4\x83 \xc3\xaen timpul Hoardei de Aur \xc8\x99i asimilaser\xc4\x83 p\xc3\xa2n\xc4\x83 \xc3\xaen cele din urm\xc4\x83 mordvinii finici \xc8\x99i alte triburi indigene. Teritoriile lor erau guvernate de t\xc4\x83tarii stepelor. Unele dintre forma\xc8\x9biunile statale ale t\xc4\x83tarilor-mu\xc8\x99ari nu au fost niciodat\xc4\x83 st\xc4\x83p\xc3\xa2nite de Hanatul Kazanului, ci s-au aflat sub influen\xc8\x9ba sau st\xc4\x83p\xc3\xa2nirea Hanatului Kasim sau a Marelui Canezat al Moscovei._NEWLINE_Cea mai mare parte a teritoriului hanatului era acoperit de p\xc4\x83duri, iar \xc3\xaen partea de sud se aflau stepe. Popula\xc8\x9bia stepelor era format\xc4\x83 \xc3\xaen principal din triburi nomade, cunoscute ca t\xc4\x83tarii de step\xc4\x83 sau nogaii, care nu recuno\xc8\x99teau tot timpul autoritatea hanului, de multe ori particip\xc3\xa2nd la raiduri de jaf  \xc3\xaen zonel locuite de t\xc4\x83tarii \xc8\x99i ciuva\xc8\x99ii sedentari. Pentru a opri jafurile, nogaii au fost disloca\xc8\x9bi \xc8\x99i au fost \xc3\xaenlocui\xc8\x9bi cu calm\xc3\xaeci. Mai t\xc3\xa2rziu, \xc3\xaen zon\xc4\x83 s-au a\xc8\x99ezat t\xc4\x83tari, ru\xc8\x99i \xc8\x99i ciuva\xc8\x99i, ei particip\xc3\xa2nd la ample lucr\xc4\x83ri de construire a unor fortifica\xc8\x9bii pentru ap\xc4\x83rarea grani\xc8\x9belor de sud. Dup\xc4\x83 constituirea hanatului, trupele c\xc4\x83z\xc4\x83ce\xc8\x99ti t\xc4\x83tare au ap\xc4\x83rat teritoriul Kazanului de atacurile nogailor._NEWLINE_Sursele medievale ruse\xc8\x99ti afirm\xc4\x83 c\xc4\x83 \xc3\xaen hanat erau vorbite cel pu\xc8\x9bin cinci limbi. Cea mai important\xc4\x83 era limba t\xc4\x83tar\xc4\x83, iar limba t\xc4\x83tar\xc4\x83 veche era limba oficial\xc4\x83 a cancelarie hanatului. Se mai vorbeau de asemenea limbile ciuva\xc8\x99\xc4\x83, protobulgar\xc4\x83, mari, mordvin\xc4\x83 \xc8\x99i probabil \xc8\x99i cea ba\xc8\x99kir\xc4\x83.\n_START_SECTION_\nEconomia\n_START_PARAGRAPH_\nArtizanii \xc8\x99i me\xc8\x99te\xc8\x99ugarii ora\xc8\x99lor produceau  vase din lut, obiecte din lemn \xc8\x99i metal, piele, armuri, unelte agricole \xc8\x99i podoabe. Cele mai importante ora\xc8\x99e erau Qazan, Ar\xc3\xa7a, C\xc3\xbck\xc3\xa4taw, Qa\xc8\x99an, \xc3\x87all\xc4\xb1, Alat \xc8\x99i C\xc3\xb6ri. Negustorii hanatului f\xc4\x83ceau comer\xc8\x9b cu popoarele din Asia Central\xc4\x83, Caucaz \xc8\x99i Rusia. \xc3\x8en secolul al XVI-lea, Rusia a devenit principalul partener comercial al Kazanulu. Proprietatea asupra p\xc4\x83m\xc3\xa2ntului se baza pe sistemul mo\xc8\x99iilor ereditare \xc8\x99i pe cel al s\xc3\xb6yur\xc4\x9falului.\n_START_SECTION_\nSocietatea\n_START_PARAGRAPH_\nStatul era condus de han. Ac\xc8\x9biunile erau bazate pe deciziile \xc8\x99i pe sfaturile Divanului. Gradele nobiliare erau cele de b\xc3\xa4k (beg), \xc3\xa4mir (emir) \xc8\x99i morza (m\xc3\xaerza). Clerul musulman juca un rol important \xc3\xaen via\xc8\x9ba hanatului. Clerul era format din s\xc3\xa4yet (seidri), \xc8\x99\xc3\xa4yex (\xc8\x99eici), qaz\xc3\xad (cadii) \xc8\x99i imami. \xc3\x8env\xc4\x83\xc8\x9ba\xc8\x9bii musulmani  ulema jucau un important rol judec\xc4\x83toresc \xc8\x99i se \xc3\xaengrijeau de buna func\xc8\x9bionare a \xc8\x99colilor - madrasa._NEWLINE_Marea majoritate a popula\xc8\x9biei era  qara xal\xc4\xb1q (oameni negri) \xe2\x80\x93 musulmani liberi, care tr\xc4\x83iau pe p\xc4\x83m\xc3\xa2nturile statului. P\xc4\x83m\xc3\xa2nturile aristocra\xc8\x9biei feudale erau locuite \xc8\x99i muncite de \xc3\xa7ura (iobagi). Prizonierii de r\xc4\x83zboi erau v\xc3\xa2ndu\xc8\x9bi de obicei ca qol\' (sclavi) \xc3\xaen Imperiul Otoman \xc8\x99i \xc3\xaen Asia Central\xc4\x83 \xc8\x99i doar de rareori \xc3\xaen hanat. Popula\xc8\x9bia nemusulman\xc4\x83 era obligat\xc4\x83 s\xc4\x83 pl\xc4\x83teasc\xc4\x83 un bir special.\n_START_SECTION_\nAdministra\xc8\x9bia \xc8\x99i armata\n_START_PARAGRAPH_\nHanatul era \xc3\xaemp\xc4\x83r\xc8\x9bit \xc3\xaen cinci daru\xc4\x9fa (direc\xc8\x9bii): Alat, Ar\xc3\xa7a, G\xc3\xa4re\xc3\xa7, C\xc3\xb6ri \xc8\x99i Nu\xc4\x9fay. Anumi\xc8\x9bi nobili rebeli au \xc3\xaencercat s\xc4\x83 ob\xc8\x9bin\xc4\x83 independen unor teritorii mai mici ale ganatului, dar \xc3\xaencerc\xc4\x83rile lor au fost rapid \xc8\x99i eficient \xc3\xaen\xc4\x83bu\xc8\x99ite._NEWLINE_Armata \xc8\x99i echipamentul militar al hanatului erau formate din oameni \xc8\x99i materialele de pe mo\xc8\x99iile aristocra\xc8\x9bilor sau de pe p\xc4\x83m\xc3\xa2nturile statului. Efectivele armatei variau foarte mult, de la 20.000 la 60.000 de oameni. \xc3\x8en r\xc3\xa2ndurile armatei hanatului au luptat \xc8\x99i mercenari nogai, t\xc4\x83tari crimeeni \xc8\x99i ru\xc8\x99i.\n_START_SECTION_\nIstorie\n_START_PARAGRAPH_\nFostele teritorie al Bulgariei de pe Volga (Kazan Ulus) au reu\xc8\x99it s\xc4\x83-\xc8\x99i recapete un anumit grad de independen\xc8\x9ba \xc3\xaen timpul procesului de dezitegrare a Hoardei de Aur de la \xc3\xaenceputul secolului al XV-lea. Regiunea avea un statut de autoguvernare \xc8\x99i a p\xc4\x83strat \xc3\xaen fruntea statului monargi din dinastia bolgar\xc4\x83. \xc3\x8en ciuda statutului de semiindependen\xc8\x9b\xc4\x83 a acestui stat \xc3\xaen devenire, fondatorul hanatului este considerat Olug Moxammat. El \xc8\x99i-a asumat titlul de han \xc3\xaen 1437 sau \xc3\xaen 1438, uzurp\xc3\xa2nd tronul Kazanului, se pare cu ajutorul nobilimii locale. Se presupune c\xc4\x83 finalizarea procesului de transfer a puterii de la conduc\xc4\x83torii locali bolgari la dinastia lui Moxammat a fost finalizat\xc4\x83 de fiul hanului Maxmud \xc3\xaen 1445._NEWLINE_De-a lungul istoriei sale, hanataul a fost scena unor lupte interne \xc8\x99i a unor agita\xc8\x9bii antidinastice. Hanii au fost \xc3\xaenlocui\xc8\x9bi de 19 ori \xc3\xaen 115 ani. Au fost \xc3\xaen total 15 hani, unii dintre ei urc\xc3\xa2ndu-se de mai multe ori pe tron. De cele mai multe ori, hanii erau ale\xc8\x99i dintre descenden\xc8\x9bii lui Genghis Han de c\xc4\x83tre nobilimea autogton\xc4\x83, iar uneori chiar de cet\xc4\x83\xc8\x9benii de r\xc3\xa2nd.\n_START_SECTION_\nIstoria timpurie\n_START_PARAGRAPH_\n\xc3\x8en  timpul domniilor lui Olug Moxammat \xc8\x99i a fiului acestuia Maxmud, for\xc8\x9bele Kazanului au efectuat raiduri \xc3\xaen Cnezatul Moscovei de mai multe ori. \xc8\x9barul Vasili al II-lea, angajat \xc3\xaen r\xc4\x83zboi cu v\xc4\x83rul s\xc4\x83u pentru p\xc4\x83strarea tronului, a fost \xc3\xaenfr\xc3\xa2nt \xc3\xaen b\xc4\x83t\xc4\x83lia de l\xc3\xa2ng\xc4\x83 Suzdal \xc8\x99i a fost for\xc8\x9bat s\xc4\x83 pl\xc4\x83teasc\xc4\x83 r\xc4\x83scump\xc4\x83rare hanului._NEWLINE_\xc3\x8en iulie 1487, Marel Cneaz Ivan al III-lea a acupat Kazanul \xc8\x99i a pus pe tronul hanatului un conduc\xc4\x83tor-marionet\xc4\x83, M\xc3\xb6x\xc3\xa4mm\xc3\xa4d\xc3\xa4min. Dup\xc4\x83 acest eveniment, Hantul Kazanului a devenit un protectorat rusesc, iar negustorilor ru\xc8\x99i li s-a permis s\xc4\x83 fac\xc4\x83 afaceri \xc3\xaen mod liber pe teritoriul hanatului. Sprijinitorii unirii cu Imperiul Otoman \xc8\x99i cu Hanatul Crimeii au \xc3\xaencercat s\xc4\x83 exploateze nemul\xc8\x9bumirile populare pentru a provoca r\xc4\x83scoale precum cele din 1496, 1500 \xc8\x99i1505, dar revoltele nu \xc8\x99i-au atins \xc8\x9bintelele._NEWLINE_\xc3\x8en 1521, Kazan s-a eliberat de domina\xc8\x9bia Moscovei, \xc8\x99i a semnat un tratat de asisten\xc8\x9b\xc4\x83  mutual\xc4\x83 cu Hanatul Astrahanului, Hanatul Crimeii \xc8\x99i Hoarda Nogai. For\xc8\x9bele combinate ale hanului Muhamed Ghirai \xc8\x99i ale alia\xc8\x9bilor lui crimeeni au atacat Cneazatul Moscovei \xc8\x99i au capturat peste 150.000 de sclavi. \xc3\x8en prima jumate a secolului al XVI-lea, cronicile ruse\xc8\x99ti consemneaz\xc4\x83 peste 40 de atacuri ale hanilor Kazanului, \xc3\xaen special \xc3\xaen regiunile Nijni Novgorod, Murom, Viatka, Vladimir, Kostroma \xc8\x99i Galici.\n_START_SECTION_\nUltimul deceniu\n_START_PARAGRAPH_\nRe\xc3\xaent\xc4\x83rirea Hanatului Crimeii nu a fost pe placul elementelor pro-moscovite din Hanatul Kazanului, iar unii dintre nobilii de aici au provocat o revolt\xc4\x83 \xc3\xaen 1545. Ca urmare, Safa Ghirai a fost r\xc4\x83sturat de pe tron, iar spijinitorul Moscovei \xc8\x98ah\xc4\x9f\xc3\xa4li a devenit noul han. Dup\xc4\x83 un an, Moscova a organizat mai multe campanii \xc3\xaen hanat pentru a-\xc8\x99i impune \xc3\xaen mod definitiv domina\xc8\x9bia, dar toate \xc3\xaencerc\xc4\x83rile s-au dovedit e\xc8\x99ecuri._NEWLINE_Cu ajutorul nogailor, Safa Ghirai \xc8\x99i-a recucerit tronul. El a executat 75 de nobili, \xc3\xaen timp ce restul opozan\xc8\x9bilor s\xc4\x83i au fugit \xc3\xaen Rusia._NEWLINE_\xc3\x8en acest timp, rudele lui Safa Ghirai, inclusiv Devlet I Ghirai erau \xc3\xaen Crimeea. Venirea lor pe tronul Kazanului nu era dirit\xc4\x83 de numero\xc8\x99i nobili locali. Cum rela\xc8\x9biile cu Rusia se \xc3\xaenr\xc4\x83ut\xc4\x83\xc8\x9beau necontenit, un grup de nobili numul\xc8\x9bumi\xc8\x9bi au cerut unui simpatizant al \xc8\x9barului Ivan cel Groaznic, \xc8\x98ah\xc4\x9f\xc3\xa4li, s\xc4\x83 revin\xc4\x83 pe tronul hanatului \xc3\xaen 1551._NEWLINE_\xc3\x8en acest timp, teritoriile de la est de Volga fuseser\xc4\x83 cedate Rusiei. \xc8\x98ah\xc4\x9f\xc3\xa4li a mai ocupat tronul Kazanului p\xc3\xa2n\xc4\x83 \xc3\xaen februarie 1552, c\xc3\xa2nd elementele antimoscovite l-au exilat, \xc8\x99i au chemat \xc3\xaen ajutor un prin\xc8\x9b din Hanatul Astrahanului - Yadegar Moxammad \xe2\x80\x93 \xc8\x99i pe nogai.\n_START_SECTION_\nSf\xc3\xa2r\xc8\x99itul\n_START_PARAGRAPH_\nFor\xc8\x9bele lui Ivan cel Groaznic au atacat hanatul \xc3\xaen 1552 \xc8\x99i au asediat Kazanul. Dup\xc4\x83 \xc3\xaenfr\xc3\xa2ngerea trupelor t\xc4\x83tare, ru\xc8\x99ii au incendiat mai multe castele \xc8\x99i fortifica\xc8\x9bii din hanat. Dup\xc4\x83 dou\xc4\x83 luni de asediu \xc8\x99i dup\xc4\x83 distrugerea zidurilor de ap\xc4\x83rare ale Kremlinului pe 3 octombrie, ru\xc8\x99ii au cucerit ora\xc8\x99ul. Numai o parte a ap\xc4\x83r\xc4\x83torilor au reu\xc8\x99it s\xc4\x83 scape din ora\xc8\x99ul \xc3\xaenfr\xc3\xa2nt, cei mai mul\xc8\x9bi fiind uci\xc8\x99i dup\xc4\x83 cucerirea ora\xc8\x99ului. Yadegar Moxammad a fost luat prizonier, iar civilii din ora\xc8\x99 au fost ataca\xc8\x9bi \xc8\x99i uci\xc8\x99i. Cronicile vremii afirm\xc4\x83 c\xc4\x83 au fost uci\xc8\x99i cam 110.000 de oameni \xe2\x80\x93 civili \xc8\x99i militari \xe2\x80\x93 dar cifrele acestea trebuie privite cu scepticism, pentru c\xc4\x83 ora\xc8\x99ul nu avea mai mult de 40.000 de locuitori._NEWLINE_Dup\xc4\x83 cucerirea Kazanului, unele teritorii, precum Udmurtia sau Ba\xc8\x99kiria s-au unit cu Rusia f\xc4\x83r\xc4\x83 conflicte. Administra\xc8\x9bia hanatului a fost distrus\xc4\x83, dar nobilii promoscovi\xc8\x9bi \xc8\x99i-au p\xc4\x83strat p\xc4\x83m\xc3\xa2nturile, \xc3\xaen vreme ce opozan\xc8\x9bii cooper\xc4\x83rii cu Rusia au fost executa\xc8\x9bi. T\xc4\x83tarii au fost mai apoi deporta\xc8\x9bi din preajma r\xc3\xa2urilor, drumurilor \xc8\x99i Kazanului. P\xc4\x83m\xc3\xa2nturile astfel eliberate au fost colonizate cu ru\xc8\x99i, \xc8\x99i c\xc3\xa2teodat\xc4\x83 cu t\xc4\x83tari credincio\xc8\x99i Moscovei. Dintre t\xc4\x83tarii r\xc4\x83ma\xc8\x99i \xc3\xaen zon\xc4\x83, foarte mul\xc8\x9bi au fost converti\xc8\x9bi la cre\xc8\x99tinism.\n_START_SECTION_\nRezisten\xc8\x9ba antirus\xc4\x83\n_START_PARAGRAPH_\nP\xc3\xa2n\xc4\x83 \xc3\xaen 1556, o parte a popula\xc8\x9biei t\xc4\x83tare a continuat s\xc4\x83 lupte \xc3\xaempotriva ocupa\xc8\x9biei ruse. F\xc4\x83r\xc4\x83 un sprijin serios din partea mai vechilor alia\xc8\x9bi nogai, care,  mai mult, jefuiau agricultorii t\xc4\x83tari, rebelii au fost rapid \xc3\xaenfr\xc3\xa2n\xc8\x9bi, iar liderii lor au fost prin\xc8\x99i \xc8\x99i executa\xc8\x9bi._NEWLINE_Dup\xc4\x83 unele estim\xc4\x83ri, popula\xc8\x9bia hanatului a sc\xc4\x83zut cu mai multe mii \xc3\xaen timpul r\xc4\x83zboaielor. Noua administra\xc8\x9bie \xc8\x9barist\xc4\x83 a declan\xc8\x99at o ampl\xc4\x83 campanie de rusificare \xc8\x99i convertire la cre\xc8\x99tinism a t\xc4\x83tarilor \xc8\x99i a altor etnii din zon\xc4\x83. Teritoriile nou cucerite au primit numele de \xc8\x9aaratul Kazanului,  pentru ca, \xc3\xaen 1708,  acesta s\xc4\x83 fie schimbat \xc3\xaen Gubernia Kazan.'